R52 miljoen-opgradering vir Witkoppenweg in JHB‘n Gedeelte van Witkoppenweg Foto: eNCA Die departement van vervoer in Gauteng het Donderdag gesê Witkoppenweg in Johannesburg kan ŉ opgradering van R52 miljoen te wagte wees. ŉ Drie kilometer lange gedeelte van die R564 tussen Mainweg en Rivoniaweg sal gerehabiliteer word en daar is ŉ gedeelte wat breër gemaak sal word. Die konstruksie sal binne die volgende paar weke begin en sal na verwagting teen Desember afgehandel wees. -SAPA